b'\n_START_ARTICLE_\nNational League (jalkapallo)\n_START_SECTION_\nHistoria\n_START_PARAGRAPH_\nSarjan perustivat vuonna 1979 Northern Premier Leaguessa ja Southern Leaguessa pelanneet joukkueet. Alun perin sarja tunnettiin nimell\xc3\xa4 Alliance Premier League. Nimitys konferenssi otettiin k\xc3\xa4ytt\xc3\xb6\xc3\xb6n vuonna 1986. Olemassaolonsa 25 ensimm\xc3\xa4ist\xc3\xa4 vuotta sarja k\xc3\xa4sitti vain yhden sarjatason. Ylimm\xc3\xa4n sarjatason alle perustettiin alueelliset etel\xc3\xa4- ja pohjoislohkot kaudeksi 2004\xe2\x80\x932005 (Conference North ja Conference South). Kes\xc3\xa4ll\xc3\xa4 2015 p\xc3\xa4\xc3\xa4sarjatasosta tuli National League ja alueelliset lohkoista National League North ja National League South.\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nNational Leaguen ylimm\xc3\xa4lle tasolle kuuluu 24 joukkuetta, jotka pelaavat kesken\xc3\xa4\xc3\xa4n kaksinkertaisen sarjan. Kauden p\xc3\xa4\xc3\xa4tteeksi kaksi joukkuetta nousee kakkosliigaan. Voittaja nousee automaattisesti, toisesta nousijapaikasta pelaavat sijoille 2\xe2\x80\x937 sijoittuneet joukkueet. Kaksi parasta p\xc3\xa4\xc3\xa4see suoraan karsintojen v\xc3\xa4lieriin, kun taas sijoille 4-7 sijoittuneet pelaavat ylim\xc3\xa4\xc3\xa4r\xc3\xa4isen kierroksen. Vastaavasti Kakkosliigan kaksi heikoiten sijoittunutta joukkuetta putoaa National Leagueen. National Leaguen nelj\xc3\xa4 heikoiten sijoittunutta joukkuetta putoavat pohjois- ja etel\xc3\xa4lohkoihin, joissa kummassakin pelaa 22 joukkuetta. Kaudeksi 2020\xe2\x80\x932021 lohkojen joukkuem\xc3\xa4\xc3\xa4r\xc3\xa4 kasvaa 24 joukkueeseen. Vastaavasti kummastakin nousee kaksi joukkuetta._NEWLINE_Liigan laajenemisen vuoksi kaudella 2019\xe2\x80\x932020 etel\xc3\xa4- ett\xc3\xa4 pohjoislohkon kaksi heikointa joukkuetta putoaa Step 3 -tasoksi kutsutuihin liigoihin, joita ovat Northern Premier League, Southern League ja Isthmian League. Kaudesta 2020\xe2\x80\x932021 eteenp\xc3\xa4in lohkojen nelj\xc3\xa4 heikointa putoaa.'